**4. napirend**

 **E l ő t e r j e s z t é s**

**Mindszentkálla Község Önkormányzata Képviselő-testületének 2021. augusztus 24-én tartandó rendkívüli ülésére**

**Tárgy:** **Mindszentkálla, 302. hrsz.-ú út felújítására vonatkozó árajánlatok megtárgyalása**

**Előterjesztő:** Csombó Zoltán, polgármester

**Előkészítette:** Pálffyné Cséri Mónika műszaki ügyintéző

 Jogszabállyal nem ellentétes

 Előterjesztő dr. Szabó Tímea címzetes főjegyző

**Tisztelt Képviselő-testület!**

A Miniszterelnökséget vezető miniszter pályázatot hirdetett Magyar Falu Program keretében Magyarország területén működő 5000 fő, és ez alatti állandó lakosságszámú települések önkormányzatai/ önkormányzatok társulásai (a továbbiakban: önkormányzat), tulajdonában lévő utak, hidak, valamint kerékpárforgalmi létesítmények esetén az önkormányzat és/vagy a Magyar Állam tulajdonában (a Magyar Közút Nonprofit Zrt. vagyonkezelésében) lévő kerékpárforgalmi létesítmények1 fejlesztésének támogatására (a továbbiakban: kiírás).

A pályázat keretében Mindszentkálla Község Önkormányzata a tulajdonában lévő Mindszentkálla 302. helyrajzi számú út felújítását kívánja megvalósítani, mely pályázat sikeres volt, az Önkormányzat 5.000.000 Ft vissza nem térítendő támogatást kapott.

Az út felújítására (aszfaltozás) vonatkozóan árajánlatok kerültek bekérésre, amelyek az alábbiak:

* **Horváth-ÉP Kft. (8360 Keszthely, Sömögyei út 1.)**

4.559.300 Ft+ÁFA, összesen 5.790.311 Ft

* **„BALAVÍZ” Kft. (8300 Tapolca, Hegymagasi út2.)**

4.846.205 Ft+ÁFA, összesen: 6.154.680 Ft

* **Első Dunántúli Útépítő Kft. (9552 Vásárosmiske, 185/2. hrsz.)**

4.969.800 Ft+ÁFA, összesen: 6.311.646 Ft

Az árajánlatok jelen előterjesztés mellékletét képezik.

Kérem a tisztelt Képviselő-testületet, hogy a napirendet megtárgyalni szíveskedjenek.

 ***Határozati javaslat:***

**Mindszentkálla KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2021. (…) HATÁROZATA**

***Mindszentkálla, 302. hrsz.-ú út felújítására vonatkozó árajánlatok megtárgyalásáról***

 Mindszentkálla Község Önkormányzata Képviselő-testülete a Mindszentkálla 302. helyrajzi számú út felújítására ………….által benyújtott ……………………………………Ft összegű árajánlatot elfogadja.

 A pályázati forrás és az elfogadott árajánlat összege közötti különbözet fedezetét a 2021. évi költségvetése tartaléka terhére vállalja.

 Felhatalmazza a polgármestert a vállalkozási szerződés megkötésére.

 Felelős: Csombó Zoltán polgármester

 Határidő: 2021. szeptember 1.